CELEX: 32022D0460
Language: el
Date: 2022-03-04 00:00:00
Title: Εκτελεστική απόφαση (EE) 2022/460 της Επιτροπής της 4ης Μαρτίου 2022 για την τροποποίηση της εκτελεστικής απόφασης (ΕΕ) 2021/788 για τη θέσπιση κανόνων όσον αφορά την παρακολούθηση και την υποβολή εκθέσεων για περιστατικά λοίμωξης από SARS-CoV-2 σε ορισμένα ζωικά είδη [κοινοποιηθείσα υπό τον αριθμό C(2022) 1270] (Κείμενο που παρουσιάζει ενδιαφέρον για τον ΕΟΧ)

22.3.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 93/191
               
            
         ΕΚΤΕΛΕΣΤΙΚΗ ΑΠΟΦΑΣΗ (EE) 2022/460 ΤΗΣ ΕΠΙΤΡΟΠΗΣ
         της 4ης Μαρτίου 2022
         για την τροποποίηση της εκτελεστικής απόφασης (ΕΕ) 2021/788 για τη θέσπιση κανόνων όσον αφορά την παρακολούθηση και την υποβολή εκθέσεων για περιστατικά λοίμωξης από SARS-CoV-2 σε ορισμένα ζωικά είδη
         
            
               [κοινοποιηθείσα υπό τον αριθμό C(2022) 1270]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2003/99/ΕΚ του Ευρωπαϊκού Κοινοβουλίου και του Συμβουλίου, της 17ης Νοεμβρίου 2003, για την παρακολούθηση των ζωονόσων και των ζωονοσογόνων παραγόντων, για την τροποποίηση της απόφασης 90/424/ΕΟΚ του Συμβουλίου και για την κατάργηση της οδηγίας 92/117/ΕΟΚ του Συμβουλίου (1), και ιδίως το άρθρο 4 παράγραφος 5, το άρθρο 9 παράγραφος 1 και το άρθρο 11 τρίτο εδάφιο,
         Εκτιμώντας τα ακόλουθα:
         
                     (1)
                  
                  
                     Από το 2020 έχουν αναφερθεί περιστατικά λοίμωξης από τον ιό SARS-CoV-2 σε βιζόν σε ορισμένα κράτη μέλη και σε τρίτες χώρες, και έχει διαπιστωθεί ότι μπορεί να συμβεί μετάδοση από τον άνθρωπο στο βιζόν και από το βιζόν στον άνθρωπο. Ως εκ τούτου, η εκτελεστική απόφαση (ΕΕ) 2021/788 της Επιτροπής (2), της 12ης Μαΐου 2021, θεσπίζει κανόνες όσον αφορά την εναρμονισμένη παρακολούθηση και υποβολή εκθέσεων, εντός της Ένωσης, για περιστατικά λοίμωξης από SARS-CoV-2 σε ορισμένα ζωικά είδη.
                  
               
                     (2)
                  
                  
                     Η περίοδος εφαρμογής των μέτρων που προβλέπονται στην εκτελεστική απόφαση (ΕΕ) 2021/788 θα πρέπει να λαμβάνει υπόψη την επιδημιολογία του SARS-CoV-2 σε ορισμένα ζωικά είδη. Η εμφάνιση εστιών σε εγκαταστάσεις όπου διατηρούνται βιζόν σε διάφορα κράτη μέλη το 2021 και το 2022 υποδεικνύει ότι η επιδημιολογική κατάσταση εξακολουθεί να βρίσκεται σε εξέλιξη και ότι απαιτείται περαιτέρω εκτίμηση των κινδύνων.
                  
               
                     (3)
                  
                  
                     Δεδομένης της τρέχουσας επιδημιολογικής κατάστασης στην Ένωση και σε τρίτες χώρες, η περίοδος εφαρμογής της εκτελεστικής απόφασης (ΕΕ) 2021/788 θα πρέπει, συνεπώς, να παραταθεί, ώστε να διασφαλιστεί η συλλογή όλων των σχετικών πληροφοριών μέσω ενός αποτελεσματικού εναρμονισμένου συστήματος παρακολούθησης και υποβολής εκθέσεων. Η εναρμονισμένη παρακολούθηση και υποβολή εκθέσεων θα πρέπει να συνεχιστεί έως ότου πραγματοποιηθεί περαιτέρω εκτίμηση των κινδύνων και των διαθέσιμων μέτρων ελέγχου.
                  
               
                     (4)
                  
                  
                     Ως εκ τούτου, η εκτελεστική απόφαση (ΕΕ) 2021/788 θα πρέπει να τροποποιηθεί αναλόγως.
                  
               
                     (5)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο άρθρο 6 της εκτελεστικής απόφασης (ΕΕ) 2021/788, η ημερομηνία «31 Μαρτίου 2022» αντικαθίσταται από την ημερομηνία «31 Μαρτίου 2023».
         
         
            Άρθρο 2
            Η παρούσα απόφαση απευθύνεται στα κράτη μέλη.
         
         
            Βρυξέλλες, 4 Μαρτίου 2022.
            
               
                  Για την Επιτροπή
               
               Στέλλα ΚΥΡΙΑΚΙΔΟΥ
               
                  Μέλος της Επιτροπής
               
            
         
         
            (1)  ΕΕ L 325 της 12.12.2003, σ. 31.
         
            (2)  Εκτελεστική απόφαση (ΕΕ) 2021/788 της Επιτροπής, της 12ης Μαΐου 2021, για τη θέσπιση κανόνων όσον αφορά την παρακολούθηση και την υποβολή εκθέσεων για περιστατικά λοίμωξης από SARS-CoV-2 σε ορισμένα ζωικά είδη (ΕΕ L 173 της 17.5.2021, σ. 6).